**Abdelkader Ghezzal** (arab. عبد القادر غزال‎, s. 5. joulukuuta 1984 Décines-Charpieu, Rhône, Ranska) on algerialainen uransa lopettanut jalkapalloilija. Hyökkääjänä pelannut Ghezzal edusti viimeksi Serie B:ssa pelaavaa Calcio Comoa.

Hänen nuorempi veljensä Rachid pelaa jalkapalloa Lyonissa.

Seurajoukkueura
---------------

Ghezzal kiinnostui jalkapallosta, kun hänen isoisänsä Djilali oli kehottanut Ghezzalin isää Mohammedia viemään kuusivuotiaan pojan jalkapallokouluun. Ghezzal nostettiin 12-vuotiaana Vaux-en-Velin nuorten joukkueeseen. Sittemmin Ghezzal kävi pelaamassa Olympique Lyonin junioreissa ennen palaamistaan takaisin Vaux-en-Velinin junioreihin.

Ammattilaisuransa Ghezzal aloitti Ranskassa Saint-Priestin joukkueessa, josta hän siirtyi vuonna 2005 yhden kauden jälkeen Italiaan kokeilemaan parempaa onnea uransa menestyksen kannalta. Ghezzal siirtyi aluksi Serie B:ssä pelanneeseen Crotoneen. Ensimmäisen kauden aikana Ghezzal pelasi kuusi ottelua, ja hänet lainattiin kesken kauden puoleksi vuodeksi Bielleseen, joka pelasi Serie C2 -tasolla. Ghezzal onnistui tekemään yhdeksän maalia 12 ottelussa.

Kaudeksi 2006–2007 Crotone lainasi Ghezzalin Pro Sestoon, joka pelasi Serie C1 -tasolla. Hän kuului joukkueen vakiopelaajiin pelattuaan kauden aikana 31 ottelua, joissa hän onnistui tekemään yhdeksän maalia. Ghezzal palasi lainasopimuksen jälkeen takaisin Crotoneen, joka oli pudonnut kaudeksi 2007–2008 Serie C1:een. Paluu takaisin Crotoneen oli Ghezzalin kannalta menestyksekäs, sillä hän teki 19 maalia pelaamissaan 37 ottelussa. Tämä herätti myös ylemmän sarjatasojen seurojen kiinnotuksen, ja kesäkuussa 2008 hän allekirjoitti alustavasti sopimuksen Serie A:ssa pelanneen Genoan kanssa, mutta joukkueen oltua valmis lainaamaan hänet heti Serie B:hen, Ghezzal halusi vaihtaa seuraa.

### AC Siena

Heinäkuussa 2008 Ghezzal siirtyi toiseen Serie A:ssa pelanneeseen seuraan Sienaan, joka oli kiinnostunut Ghezzalin onnistuttua tekemään 20 maalia Crotonen paidassa. Ghezzal siirtyi Genoasta Sienaan yhteissopimuksella ja allekirjoitti Sienan kanssa neljän vuoden sopimuksen. Hän pelasi ensimmäisen Serie A -ottelunsa sarjan toisella kierroksella 14. syyskuuta 2008 Cagliaria vastaan. Ghezzal teki ottelussa myös avausmaalinsa Sienan paidassa. Yhteensä hän pelasi kauden aikana 37 ottelua, joissa syntyi viisi maalia.

Toisella kaudella Ghezzal aloitti kautensa jälleen tekemällä kauden ensimmäisessä ottelussaan maalin, mutta tällä kertaa AC Milania vastaan. Milan voitti kuitenkin ottelun 1–2, Ghezzalin tasoitusmaalista huolimatta. Hänen kauden toinen maali syntyi vasta kuudennellatoista kierroksella Udinesea vastaan. Seuraavan kerran Ghezzal onnistui maalinteossa vierasottelussa Juventusta vastaan. Ottelun aikana Ghezzal teki kaksi maalia, joista jälkimmäinen syntyi rangaistuspotkusta. Maalien myötä ottelu päättyi 3–3. Ghezzal onnistui tekemään toistamiseen kaksi maalia yhden ottelun aikana, mutta tällä kertaa AS Baria vastaan. Molemmat osumat olivat tasoitusmaaleja. Siena voitti ottelun 3–2. Kauden päätyttyä hänelle kirjattiin 30 ottelua, joissa syntyi kuusi maalia. Lisäksi kauden aikana Ghezzal sai yhteensä kahdeksan keltaista korttia. Joukkueen pudottua Serie B:hen Ghezzal ilmoitti toukokuussa 2010 jättävänsä seuran, koska ei haluasi pelata Serie B:ssä.

### AS Bari

1. heinäkuuta 2010 Bari ilmoitti tehneensä Sienan kanssa yhteisomistussopimuksen, jonka myötä Ghezzal siirtyi neljän vuoden sopimuksella Bariin ja vaihtokaupassa Siena sai Pedro Kamatan ja Filippo Carobbion. Ghezzal on joukkueensa viidenneksi parhaiten palkattu pelaaja, hän ansaitsee arviolta 600 000 euroa vuodessa.

Ghezzal pelasi avausottelunsa Barin paidassa kauden ensimmäisellä kierroksella 29. elokuuta 2010 Juventusta vastaan. Avausottelusta lähtien Ghezzal on pelannut normaalin hyökkääjän roolin sijasta keskikentän laidalla. Ensimmäisen maalinsa hän onnistui tekemään Barin paidassa 27. helmikuuta 2011 kotiottelussa Fiorentinaa vastaan. Ghezzalin maali tasoitti ottelun lukemiin 1–1, joka oli myös lopputulos. Kauden päätyttyä Ghezzal oli onnistunut maalinteossa kaksi kertaa pelaamissaan 20 ottelussa.

### AC Cesena

31. elokuuta 2011 Ghezzal siirtyi Barista vuoden lainasopimuksella Cesenaan. Hän pelasi puolen vuoden aikana yhteensä 13 ottelua Serie A:ssa ja yhden Italian cupin ottelun, mutta ei tehnyt maaliakaan. Hän myös kärsi loukkaantumisista pitkin kautta, eikä tämän johdosta saanut vakiinnutettua avauspaikkaansa.

### Levante UD

Tammikuun lopulla 2012 Ghezzal siirtyi puolen vuoden lainasopimuksella Espanjaan Levanteen. Hän pelasi ensimmäisen ottelunsa Racing de Santanderia vastaan 4. helmikuuta 2012 tultuaan ottelun lopussa vaihdosta kentälle. Ghezzal onnistui ensimmäisen kerran maalinteossa Athletic Bilbaota vastaan 13. toukokuuta 2012. Hän teki ottelussa kaksi maalia, kun Levante voitti kotiottelun maalein 3–0. Kauden päätyttyä Ghezzal pelasi joukkueen riveissä 16 ottelua ja teki niissä kaksi maalia. Hän ilmoitti olleensa tyytyväinen Espanjassa pelaamiseen ja toivoi saavansa jatkosopimuksen La Ligaan. Levanten urheilujohtaja Manolo Salvador ilmoitti kuitenkin, ettei joukkue tule jatkamaan Ghezzalin sopimusta.

Kesäkuussa 2012 Ghezzal ilmoitti ettei tulisi pelaamaan Barissa, josta hän alun perin lähti lainalle Cesenaan ja sitä kautta Levanteen.

### AS Bari

Ghezzal jäi Serie B:hen Barin riveihin lainasopimuksensa päätyttyä Espanjassa. Hän pelasi kauden 2012–2013 avausottelunsa 9. syyskuuta 2012 Ternanaa vastaan, jossa hän tuli vaihdosta kentälle. Ghezzal pelasi sittemmin edelliskauden tapaan keskikentän laidalla ja teki kauden aikana kaksi maalia. Avausmaali syntyi Bresciaa vastaan, jossa hän vei Barin 0–1 johtoon. Ottelu päättyi kuitenkin 1–1. Toinen maali syntyi heti seuraavassa Serie B -ottelussa Padovaa vastaan. Ghezzal teki 3–0 päättyneessä ottelussa, ottelun 2–0 maalin.

### Parma

Ghezzal siirtyi kaudeksi 2013–2014 Parmaan, mutta hänet lainattiin saman tien Latina Calcioon, joka nousi kyseiseksi kaudeksi ensimmäistä kertaa Serie B:hen. Hän pelasi kauden aikana 25 sarjaottelua ja teki niissä kaksi maalia.

Kaudella 2014–2015 Ghezzal pelasi ensimmäiset ottelunsa Parman paidassa. Ghezzal pelasi kauden aikana yhdeksäntoista ottelua ja ei tehnyt maaliakaan kauden aikana.

### Como

Ghezzal siirtyi kaudeksi 2015–2016 Serie B:hen Calcio Comon riveihin. Hän pelasi kauden aikana viisitoista sarjaottelua, eikä tehnyt edellisen kauden tapaan yhtään maalia.

Kauden päätyttyä Ghezzal ilmoitti 18. joulukuuta 2016 lopettavansa pelaajauransa ja keskittyvänsä auttamaan veljensä Rachid Ghezzalin jalkapallouraa.

Maajoukkueura
-------------

Ghezzal päätti edustaa Ranskan sijasta vanhempiensa kotimaata Algeriaa ja kertoi Sienan virallisen sivun haastattelussa halukkuudestaan pelata Algerian maajoukkueessa ja odottavansa mahdollista kutsua. 12. marraskuuta 2008 Algerian valmentaja Rabah Saâdane nimesi hänet Ranskassa pelattavaan ystävyysotteluun Malia vastaan. Ensimmäisen maalinsa Ghezzal teki 11. helmikuuta 2009 ystävyysottelussa Beniniä vastaan.

Ghezzal pelasi ensimmäiset arvokisansa Algerian joukkueessa vuoden 2010 Afrikan kisoissa. Hän oli jokaisessa Algerian ottelussa avauksessa, mutta ei onnistunut kertaakaan maalinteossa. Algeria eteni kisoissa aina pronssiotteluun saakka, jossa se hävisi Nigerialle maalein 1–0.

### MM-kisat 2010

Ghezzal valittiin Algerian joukkueeseen vuoden 2010 MM-kisoihin, jossa hän toimi vaihtopelaajan roolissa. Ghezzal pääsi maansa avausottelussa kentälle 58 minuutin jälkeen ja sai noin minuuttia myöhemmin keltaisen kortin. Se oli samalla kolmanneksi nopein saatu varoitus vaihtopelaajana MM-kisoissa. 73 minuutin kohdalla Ghezzal sai toisen keltaisen kortin, joka tarkoitti ulosajoa. Se oli samalla MM-kisahistorian nopein ulosajo vaihtopelaajalle.

Ghezzal pelasi myöhemmin Algerian viimeisessä alkulohkon ottelussa Yhdysvaltoja vastaan, jossa hän tuli vaihdosta kentälle.

Tilastot
--------

### Seuratilastot

| Seura | Kausi | Liiga | Cup | Eurocup | Yhteensä |
| --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit |
| **Saint-Priest** | 2004–2005 | 22 | 11 | - | - | - | - | 22 | 11 |
| Yhteensä | 22 | 11 | - | - | - | - | 22 | 11 |
| **Crotone** | 2005–2006 | 6 | 0 | - | - | - | - | 6 | 0 |
| Yhteensä | 6 | 0 | - | - | - | - | 6 | 0 |
| **Biellese** | 2005–2006 | 12 | 9 | - | - | - | - | 12 | 9 |
| Yhteensä | 12 | 9 | - | - | - | - | 12 | 9 |
| **Pro Sesto** | 2006–2007 | 31 | 9 | - | - | - | - | 31 | 9 |
| Yhteensä | 31 | 9 | - | - | - | - | 31 | 9 |
| **Crotone** | 2007–2008 | 33 | 20 | 1 | 0 | - | - | 34 | 20 |
| Yhteensä | 33 | 20 | 1 | 0 | - | - | 34 | 20 |
| **Siena** | 2008–2009 | 37 | 5 | 1 | 0 | - | - | 38 | 5 |
| 2009–2010 | 30 | 6 | 1 | 0 | - | - | 31 | 6 |
| Yhteensä | 67 | 11 | 2 | 0 | - | - | 69 | 11 |
| **Bari** | 2010–2011 | 20 | 2 | - | - | - | - | 20 | 2 |
| Yhteensä | 20 | 2 | - | - | - | - | 20 | 2 |
| **Cesena** | 2011–2012 | 13 | 0 | - | - | - | - | 13 | 0 |
| Yhteensä | 13 | 0 | - | - | - | - | 13 | 0 |
| **Levante UD** | 2011–2012 | 16 | 2 | - | - | - | - | 16 | 2 |
| Yhteensä | 16 | 2 | - | - | - | - | 16 | 2 |
| Uralla yhteensä | 220 | 64 | 3 | 0 | - | - | 223 | 64 |

### Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 11. helmikuuta 2009 | Stade Moustapha Tchaker, Blida, Algeria |  Benin | **1** – 0 | 2 – 1 | Ystävyysottelu |
| 2 | 7. kesäkuuta 2009 | Stade Moustapha Tchaker, Blida, Algeria |  Egypti | **2** – 0 | 3 – 1 | MM-karsinta 2010 |
| 3 | 11. lokakuuta 2009 | Stade Moustapha Tchaker, Blida, Algeria |  Ruanda | **1** – 1 | 3 – 1 | MM-karsinta 2010 |
|

Yksityiselämä
-------------

Ghezzal syntyi Décines-Charpieussa, Ranskassa algerialaisille vanhemmille ja on heidän tapaansa muslimi. Hän on kertonut Ramadanin olevan hankalinta toteuttaa, sillä Italiassa päivät ovat sinä aikana liian pitkiä ja kuumia ammattiurheilijalle, jotta hän voisi paastota samaan aikaan ja saada itsestään kaiken irti peleissä ja harjoituksissa.

Lähteet
-------

1. ↑  غزال بدأ مدافعا.. وجده هو من جعل منه لاعبا عبد القادر بوشريف (Arkistoitu – Internet Archive) *echoroukonline* 9.12.2009 Viitattu 22.1.2010 (arabiaksi)
2. 1 2 3 4 5 6 7  Algeria's Ghezzal ready to leap *FIFA* 26.5.2010 Viitattu 4.6.2012 (englanniksi)
3. ↑  Abdelkader Ghezza *sportspundit* Viitattu 3.6.2012 (englanniksi)
4. 1 2  A. Ghezzal *Soccerway* Viitattu 8.6.2012 (englanniksi)
5. ↑  Ghezzal Abdel Kader (Arkistoitu – Internet Archive) *calciomio* Viitattu 4.6.2012 (ranskaksi)
6. ↑  Mercado: El Génova ficha al punta Ghezzal *Goal.com* 13.6.2008 Viitattu 4.6.2012 (espanjaksi)
7. ↑  Interview de Abdelkader Ghezzal (AC Siena) *DZfoot* 22.9.2008 Viitattu 9.6.2012 (ranskaksi)
8. ↑  Transferts : Abdelkader Ghezzal rejoint Sienne *DZfoot* 16.7.2008 Viitattu 9.6.2012 (ranskaksi)
9. ↑  Match: Siena v AC Milan[vanhentunut linkki] *ESPN Soccernet* 22.8.2009 Viitattu 4.6.2012 (englanniksi)
10. ↑  Match Siena v Udinese[vanhentunut linkki] *ESPN Soccernet* 13.12.2009 Viitattu 4.6.2012 (englanniksi)
11. ↑  Juventus v Siena (Arkistoitu – Internet Archive) *ESPN Soccernet* 14.3.2010 Viitattu 4.6.2012 (englanniksi)
12. ↑  Siena v Bari[vanhentunut linkki] *ESPN Soccernet* 11.4.2010 Viitattu 4.6.2012 (englanniksi)
13. ↑  Ghezzal to leave Siena *Magharebia.com* 20.5.2010 Viitattu 31.5.2010 (englanniksi)
14. ↑  Bari: Altre operazioni di mercato (Arkistoitu – Internet Archive) 1.7.2010 Viitattu 2.7.2010 (italiaksi)
15. ↑  Il touche 600 000 euros/an Ghezzal, 5e joueur le mieux payé à Bari (Arkistoitu – Internet Archive) *Le Buteur* 9.9.2010 Viitattu 10.9.2010 (ranskaksi)
16. ↑  Bari v Juventus[vanhentunut linkki] *ESPN Soccernet* 29.8.2011 Viitattu 4.6.2012 (englanniksi)
17. ↑  Bari v Fiorentina[vanhentunut linkki] *ESPN Soccernet* 27.2.2012 Viitattu 4.6.2012 (englanniksi)
18. ↑  Verts : Ghezzal prêté à l'AC Cesena (Serie A italienne) *DZfoot* 31.8.2011 Viitattu 3.9.2011 (ranskaksi)
19. ↑  Ghezzal rentrant face à Catania[vanhentunut linkki] *Le Buteur* 18.9.2011 Viitattu 8.6.2012 (ranskaksi)
20. ↑  L’absence de Ghezzal pourrait se prolonger (Arkistoitu – Internet Archive) *Le Buteur* 23.11.2011 Viitattu 8.6.2012 (ranskaksi)
21. ↑  Ghezzal forfait ! (Arkistoitu – Internet Archive) *Le Buteur* 21.1.2012 Viitattu 8.6.2012 (ranskaksi)
22. ↑  Transfert : Ghezzal est arrivé à Levante (Arkistoitu – Internet Archive) *DZfoot* 31.1.2012 Viitattu 6.2.2012 (ranskaksi)
23. ↑  Levante v Racing Santander[vanhentunut linkki] *ESPN Soccernet* 4.2.2012 Viitattu 4.6.2012 (englanniksi)
24. ↑  Verts : Le doublé de Ghezzal offre l'Europa League à Levante *DZfoot* 13.5.2012 Viitattu 15.5.2012 (ranskaksi)
25. ↑  Algeria's Ghezzal delight for Levante's Europa League place *ahramonline* 14.5.2012 Viitattu 4.6.2012 (englanniksi)
26. ↑  Levante : Ghezzal s'en va (Arkistoitu – Internet Archive) *FootAfrica 365* 19.5.2012 Viitattu 23.5.2012 (ranskaksi)
27. ↑  Verts: Abdelkader Ghezzal ne restera pas à Bari *DZfoot* 2.6.2012 Viitattu 7.6.2012 (ranskaksi)
28. ↑  Match: Bari v Ternana[vanhentunut linkki] *ESPN Soccernet* 9.9.2012 Viitattu 15.10.2012 (englanniksi)
29. ↑  UFFICIALE: Como, Ghezzal ha firmato: vestirà la maglia numero 10 *tuttomercatoweb.com* 10.12.2015 Viitattu 14.11.2016 (italiaksi)
30. ↑  Ghezzal: Stiamo lavorando molto bene *AC Siena* 23.10.2008 Viitattu 26.12.2009 (italiaksi)
31. ↑  Le point de presse de M.Saadane *faf.org.dz* 12.12.2008 Viitattu 26.12.2009 (ranskaksi)
32. ↑  La Fiche de GHEZZAL Abdelkader *DZfoot* Viitattu 8.6.2012 (ranskaksi)
33. ↑  Nigeria vei Afrikan mestaruusturnauksen pronssimitalit 30.1.2010 Viitattu 4.6.2012
34. ↑  Video: Algeria’s Abdelkader Ghezzal ridiculous handball and red card against Slovenia (Arkistoitu – Internet Archive) *Off the Post.* 13.6.2010 Viitattu 11.4.2011 (englanniksi)
35. ↑  World Cup News: North Korea Struggling With Ball Control *soccerlens* 14.6.2010 Viitattu 8.6.2012 (englanniksi)
36. ↑  USA v Algeria[vanhentunut linkki] *ESPN Soccernet* 23.6.2010 Viitattu 5.6.2012 (englanniksi)
37. ↑  Ramadan is for rest days: football player *alarabiya.net* 24.8.2009 Viitattu 31.5.2010 (englanniksi)

Aiheesta muualla
----------------

* Worldfootball.net (englanniksi)

Algerian joukkue – Jalkapallon AM-kilpailut 2010
1 Ousserir |
2 Bougherra |
3 Belhadj |
4 Yahia |
5 Halliche |
6 Mansouri |
7 Bezzaz |
8 Lemmouchia |
9 Ghezzal |
10 Saïfi |
11 Raho |
12 Babouche |
13 Matmour |
14 al-Aïfaoui |
15 Ziani |
16 Chaouchi |
17 Zaoui |
18 Bouazza |
19 Yebda |
20 Meghni |
21 Ziaya |
22 Abdoun |
23 Zemmamouche |
Valmentaja Saâdane

Algerian joukkue – Jalkapallon MM-kilpailut 2010
1 Gaouaoui |
2 Bougherra |
3 Belhadj |
4 Yahia |
5 Halliche |
6 Mansouri |
7 Boudebouz |
8 Lacen |
9 Ghezzal |
10 Saïfi |
11 Djebbour |
12 Bellaid |
13 Matmour |
14 Medjani |
15 Ziani |
16 Chaouchi |
17 Guedioura |
18 al-Aïfaoui |
19 Yebda |
20 Mesbah |
21 Kadir |
22 Abdoun |
23 M'Bolhi |
Valmentaja Saâdane